গাদ্দাফীর সময়েও ব্যাংক থেকে ঋণ নিলে সুদ দিতে হতো। যদিও সুদের পরিমাণ ছিল কম এবং শর্ত থাকত অনেক সহজ। হোসেনের বক্তব্য অনুযায়ী, বিভিন্ন কাজের জন্য বিভিন্ন পরিমাণ সুদ ছিল। তবে গড়ে অধিকাংশ ক্ষেত্রে এই হার ছিল ২ থেকে ৩ শতাংশ। তবে এই সুদকে সুদ বলা হতো না, বলা হতো মাসারিফ ইদারীয়া, অর্থাৎ সার্ভিস চার্জ। ব্যাংক থেকে লোন নেওয়ার ক্ষেত্রে সুদ থাকলেও ব্যাংকে টাকা রাখলে কোনো সুদ পাওয়া যেত না। বরং সেক্ষেত্রেও সার্ভিস চার্জ হিসেবে খুবই সামান্য পরিমাণ টাকা কেটে রাখা হতো। অর্খাৎ, গাদ্দাফীর সময় ব্যাংকে টাকা রাখলে কোনো সুদ পওয়া যেত না, কিন্ত ব্যাংক থেকে টাকা নিলে ঠিকই সুদ দিতে হতো।